George Panu 


George (Gheorghe) Panu (9 martie 1848, laşi - 6 noiembrie 1910, Bucureşti) este un 
scriitor, memorialist, gazetar, critic literar, avocat şi politician. Este fiul Anei (născută 
Gugora) şi al maiorului Vasile Panu, unul dintre aghiotanţii lui Al. |. Cuza. A urmat 
şcoala primară (din 1856) şi liceul (din 1860) în oraşul natal, absolvindu-l în 1867. In 
acelaşi an devine student al Facultăţii de Litere şi Filosofie a Universităţii din laşi. 


Din 1872 este membru al societăţii Junimea. Trimis, în 1879, de Titu Maiorescu la studii 


în Franţa, se înscrie la Ecole des Hautes Etudes şi la College „Sainte-Barbe" din Paris. 


Atras de programul Partidului Liberal, Panu se desprinde de Junimea politică. Tot în 
această perioadă stabileşte legături cu grupări socialiste din Franta şi Belgia. Obţinând 


doctoratul în drept la Bruxelles (1897), este numit procuror pe lângă Tribunalul din laşi, 
apoi avocat al Eforiei Spitalelor Sf. Spiridon. Membru de vază al Partidului Liberal, 
primeşte funcţia de şef de cabinet al lui C.A. Rossetti. Deputat în 1884, devine un aprig 
inamic _al guvernului lui I.C. Brătianu, pe care îl atacă vehement în ziarul propriu, 
„Lupta”. întemeiază Partidul Radical. 


Violenţa __tonului__din__articolele despre rege, mai ales din cel intitulat Omul 


ericulos (1887), îi atrage condamnarea la 2 ani de închisoare. Panu pleacă însă în 
străinătate. Ales deputat al opoziţiei unite, este grațiat de rege şi îşi continuă activitatea 


politică. În Parlament se distinge _prin_ardoarea cu care susţine votul universal, prin 
înţelegerea arătată deputaţilor socialişti şi prin campaniile de condamnare vehementă a 
deputaţilor antisemiţi. Se apropie de Partidul Conservator, al cărui membru devine în 
1897, din 1901 revenind în Partidul Liberal. Tot acum publică studii despre starea 


economică şi socială a țăranilor români. Ca avocat, Panu a pledat, împreună cu B. 


Delavrancea, în procesul intentat de I.L. Caragiale lui C. Al. lonescu-Caion. În ultimii ani 
ai vieţii, este numit guvernator al Băncii Naţionale, singura funcţie oficială însemnată 


deţinută de-a lungul unei vieţi politice agitate. 


În istoria literaturii române Panu a rămas cunoscut mai ales ca autor al lucrării Amintiri 
de la Junimea din laşi (l-Il, 1908-1910), amplă operă memorialistică despre societatea 
ieşeană condusă de Titu Maiorescu. După mai bine de două decenii de la desprinderea 


de Junimea, Panu şi-a aşternut pe hârtie amintirile, publicându-le timp de aproape 5 ani 
1901-1906) în revista „Săptămâna". Incă de la apariţie, au trezit un interes considerabil 

atât pentru că priveau o societate în jurul căreia s-au dus multe discutii contradictorii 
cât ṣi pentru că cititorii se asteptau la dezvăluirile senzationale ale unui fost junimist. 


Scrisă de un om cu o inteligentă vie şi pătrunzătoare, lucrarea cuprinde scene pitoreşti, 
portrete pertinente, caracterizări sugestive. Fără să fie înzestrat în chip deosebit cu 
talent literar, autorul închipuie un fel de roman plin de culoare, dar neavând totdeauna 
tangente cu realitatea. Când îi are în vedere pe junimiştii marcanţi, memorialistul îi 


priveşte cu _ oarecare antipatie, din cauza deosebirilor _de_ orientare politică. Paginile 
dedicate lui Mihai Eminescu şi lui lon Creangă dovedesc neîntelegerea însemnătătii lor 


în_literatura română. Date _ inexacte sau fapte relatate denaturat îi servesc adesea 
autorului să vehiculeze atitudini antijunimiste curente în epocă. 


conducând, înființând sau fiind redactor la numeroase ziare. După ce în 1883 a 
colaborat susţinut la „Liberalul", în 1884 scoate ziarul „Lupta”, pe care îl conduce 


efectiv, în calitate de director politic, până în 1892. Tipărite în fiecare număr, articolele 
sale politice se distin rin stringenta logicii, bogăţia argumentării şi mai ales prin 


incisivitatea analizei si vehementa tonului. În 1896 dirijează „Ziua", unde abordează şi 
chestiuni de literatură şi de sociologie. In acelaşi timp scrie la „Epoca", „Epoca literară", 
„L'Independance roumaine", „Fântâna Blanduziei”. 


R 


In 1901 întemeiază revista „Săptămâna", pe care o scrie singur, în întregime, până în 

reajma morții. Fără a fi prea rodnice, preocupările de critic şi de teoretician literar îi 
asigură lui Panu o fizionomie particulară în epocă. Cele dintâi manifestări critice stau 
sub semnul junimismului, în general, şi al lui Titu Maiorescu, în special. Articolele 
îndreptate împotriva lui B.P. Hasdeu au drept punct de plecare conceptul maiorescian al 


adevărului, din această perspectivă Panu discutând, cel dintâi la Junimea, probleme de 
istorie naţională, cu o atitudine critică şi cutezătoare, nu întotdeauna şi cu argumente 


bine fundamentate. 


R 


In lupta dusă de Junimea pentru instaurarea unui spirit nou în cercetările istorice, lui îi 
revine meritul evidentierii importantei ce trebuie dată interpretării corecte a 
documentelor. Aceleaşi principii au stat şi la baza ideilor despre literatură şi critică 


literară. Adversar _al _clasicismului, pe _ care îl acuza că împiedică manifestarea 
originalitătii artistice, el sustine estetica realismului. De junimism se deosebea doar prin 


excesiva atenție acordată pozitivismului. 


Spirit iscoditor, Panu este deschis mereu atât inovatiilor artistice, cât şi evoluţiei esteticii 


europene către o abordare sociologică a artei. Arată un interes deosebit teatrului şi mai 
puţin poeziei, pentru a cărei receptare nu era suficient de înzestrat şi pe care a judecat- 
o cu rigiditate. De aceea nu l-a înţeles pe Eminescu, iar poezia contemporană a 
condamnat-o. A fost printre cei dintâi care, la noi, au discutat probleme de versificaţie 
modernă şi a vorbit despre dispariţia formelor clasice de versificaţie. S-a ocupat, de 
asemenea, de muzica şi de pictura modernă, punând în circulaţie opinii ce dovedesc 
intuiţie, mobilitate spirituală şi înţelegere. 


Panu s-a încercat şi în domeniul beletristicii, reuşind să ofere, în Portrete şi tipuri parla- 
mentare( 1893), o serie de „caractere" descrise cu un fin spirit de observatie şi tratate cu 


umor sau, uneori, cu ironie incisivă. În „Săptămâna" a tipărit numeroase schiţe ori scene 
intitulate Din viata animalelor interesante prin minutia compoziţiei. 


Opera 


e Cestiuni politice, Bucureşti, 1893; 
e Sufragiul universal, Bucureşti, 1893; 


e Portrete şi tipuri parlamentare, Bucureşti, 1893; 
e Amintiri de la Junimea din laşi, |-ll, Bucuresti, 1908-1910; ediţiile I-II, Bucureşti, 1943; 


ediţiile I-II, ediţii înarijite şi prefețe de Z. Ornea, Bucureşti, 1971; 
e Pagini alese, ediţie înarijită şi prefaţă de Alexandru Leon, Bucureşti, 1958. 


